Smernica na postup delegácie na druhé stretnutie zmluvných strán Protokolu o biologickej bezpečnosti: 

Delegácia Slovenskej republiky na druhé stretnutie zmluvných strán Protokolu o biologickej bezpečnosti a bude plniť tieto úlohy:

1.	v skupine krajín strednej a východnej Európy bude presadzovať stanoviská v súlade s pozíciou EÚ:
-	podporiť prístupnosť ku Informačnému stredisku pre biologickú bezpečnosť pre všetky krajiny, aby mohol byť používaný medzinárodne a efektívne
-	presadzovať prijatie do textu protokolu povinnosť používania nezameniteľného označovania živých geneticky modifikovaných organizmov a výrobkov z nich podľa kľúča, ktorý bol navrhnutý odbornou komisiou OECD
-	podporovať spoluprácu orgánov protokolu s inými medzinárodnými organizáciami (OECD, WTO, FAO)
-	presadzovať, aby obsah žiadostí, ktorými žiada krajina vývozu krajinu dovozu o medzinárodný pohyb živých geneticky modifikovaných organizmov, bol ponechaný na rozhodnutie krajiny, teda nezavádzať jednotný dotazník pre všetky zmluvné strany, rovnako tak ponechať na krajine dovozu, aby si určila jazyk, v ktorom bude žiadosť akceptovať
-	presadzovať, aby stanovenie limitu pre obsah geneticky modifikovanej zložky v produktoch, pod ktorým nebudú označované, bolo ponechané na riešenie v legislatíve zmluvných krajín
-	presadzovať vytvorenie jednotného formulára na podávanie správ

2.	bude sa zúčastňovať koordinačných zasadnutí skupiny „krajín Strednej a Východnej Európy“ (CEE) a aj „krajín Západnej Európy a ostatných“ (WEOG), kam patrí Európska únia.

Závery a výstupy z konferencií

Závery, odporúčania a rozhodnutia konferencie spracuje delegácia ako základnú informáciu a predloží ju na rokovanie vlády SR. V priebehu roku 2005 sa rozpracuje dokument prijatý konferenciou a výstupy sa zapracujú do sektorových a rezortných plánov činností.